​ໄຄ​ນໍ້າປີນີ້ ແຜ່ກະຈາຍ ແລະ​ເປັນ​ພິດ ​ຮ້າຍແຮງ ກວ່າໃນເມື່ອກ່ອນ​
​ໄຄ​ນໍ້ານີ້​ເກີດ​ຂຶ້ນ​ ໃນ​ທຸກໆລະດູ​ຮ້ອນ ​ແຕ່​ວ່າ ການ​ແຜ່​ກະຈາຍ ​ຂອງ​ມັນ​ໃນ​ປີນີ້ ​ແມ່ນກວ້າງກວ່າ​ປົກ​ກະຕິ ​ທັງຍັງ​ເປັນ​ພິດ​ ຫລາຍ​ກວ່າແຕ່ເມື່ອກ່ອນ​ອີກ.
ການທີ່ມີໄຄນໍ້າກະຈາຍເຮືອງເຮື່ອຢູ່ຕາມໜ້ານໍ້າ ແມ່ນພາກສ່ວນນຶ່ງຂອງລະດູຮ້ອນ ໃນລັດຄາລິຟໍເນຍ ແຕ່ວ່າບາງສິ່ງບາງຢ່າງທີ່ຢູ່ໃນນໍ້າ ໃນປີນີ້ ແມ່ນບໍ່ເປັນເລື່ອງທຳມະດາ, ແລະມັນກໍາລັງເຮັດໃຫ້ສັດປ່າຢູ່ໃນທ້ອງຖິ່ນເຈັບປ່ວຍ Kevin Enochs ນັກຂ່າວຂອງ VOA ມີລາຍງານເລື່ອງນີ້ ຊຶ່ງບົວສະຫວັນ ຈະນໍາມາສະເໜີທ່ານໃນອັນດັບຕໍ່ໄປ ພວກນົກກະຊຸມເຫລົ່ານີ້ ກໍາລັງຟື້ນຈາກການເຈັບປ່ວຍ ແຕ່ວ່າພວກມັນກໍແມ່ນເປັນ ພວກໂຊກດີ ອາຊິດ ຫຼືນໍ້າກົດ Domoic, ເປັນທາດເບື່ອ ເກີດມາຈາກການແຜ່ກະຈາຍ ຂອງໄຄນໍ້າ ກໍາລັງເຮັດໃຫ້ນົກຊະນິດຕ່າງໆຕາຍເບື່ອ ໄຄນໍ້ານີ້ເກີດຂຶ້ນໃນທຸກໆລະດູຮ້ອນ ແຕ່ວ່າການແຜ່ກະຈາຍຂອງມັນໃນປີນີ້ ແມ່ນ ແຜ່ກວ້າງກວ່າປົກກະຕິ ທັງຍັງເປັນພິດຫລາຍກວ່າແຕ່ເມື່ອກ່ອນອີກ ທ່ານ Sean Anderson ຈາກມະຫາວິທະຍາໄລລັດຄາລິຟໍເນຍເວົ້າວ່າ: ພວກນັກສຶກສາຈາກມະຫາວິທະຍາໄລລັດຄາລິຟໍເນຍ ກໍາລັງພາກັນຊອກຄົ້ນຢູ່ຕາມຫາດ ຊາຍ ເພື່ອຊອກຫາອາຊິດ domoic ທີ່ມີຢູ່ນໍາສັດ ດັ່ງທີ່ເຫັນຢູ່ໃນກະປູຂີ້ຊາຍພວກນີ້ ທີ່ໃຊ້ ເປັນອາຫານສ່ວນນຶ່ງຂອງນົກກະຊຸມທັງຫລາຍ ທ່ານ Sean Anderson ຈາກມະຫາວິທະຍາໄລລັດຄາລິຟໍເນຍກ່າວເພີ້ມອີກວ່າ: ທ່ານ Anderson ໃຫ້ຄໍາເຫັນວ່າ ບັນຫານີ້ແມ່ນອັນດຽວກັນເລີຍກັບສິ່ງທີ່ພວກນັກວິທະ ຍາສາດຢ້ານກົວ ຄືກັນກັບການປ່ຽນແປງຂອງດິນຟ້າອາກາດ ທີ່ເຮັດໃຫ້ໜ້ານໍ້າໃນຂົງ ເຂດອຸ່ນຂຶ້ນ ທ່ານ Anderson ກ່າວຢໍ້າອີກວ່າ: ພວກເຈົ້າໜ້າທີ່ເບິ່ງແຍງຮັກສາສັດປ່າໃນທ້ອງຖິ່ນເວົ້າວ່າ ໃນປັດຈຸບັນ ການລະບາດຂຶ້ນ ຂອງພືດເຫລົ່ານີ້ ແມ່ນມີຢູ່ໃນຂອບເຂດຈໍາກັດຢູ່ໃນສະເພາະທ້ອງຖິ່ນ ທີ່ຂ້ອນຂ້າງວ່າເປັນ ເນື້ອທີ່ນ້ອຍໆ ຂອງພາກໃຕ້ຂອງລັດຄາລິຟໍເນຍ ທ່ານນາງ Julia Parker, ຈາກເຄືອຂ່າຍຮັກສາສັດປ່າ ທີ່ເມືອງ Santa Barbara ເວົ້າວ່າ: ນົກພວກນີ້ ແມ່ນປອດໄພ ແຕ່ວ່າ ການແຜ່ກະຈາຍຂອງໄຄນໍ້າ ກໍຍັງເຮັດໃຫ້ ພວກສິງໂຕ ທະເລຕາຍຍ້ອນ ແລະລະດູການຂອງໄຄນໍ້າໃນລະດູຮ້ອນ ກໍຫາກໍ່ຮ້ອນແຮງຂຶ້ນ